|  |  |
| --- | --- |
| **Сабақтың тақырыбы** | Сүйікті қаламыз (1-тоқсан.1-бөлім.) 13-сабақ |
| **Дағды** | **Айтылым және грамматика**  |
| **Оқыту мақсаттары** | 4.5.1.1. мұғалімнің қолдауымен айтылуы мен жазылуында айырмашылығы бар сөздерді дұрыс жазу.4.2.2.1.берілген тірек сөздер мен жоспардың негізінде қысқа монолог құру |
| Тілдік міндеттер | мейрамхана, қонақүй, аялдама, сауда үйі, көлік тұрағы, спорт сарайы, алаң. |
| Алдыңғы білім | Менің бөлмем |
|  Сабақтың барысы |
| С.кезең.і |  Жоспарланған оқыту іс-әрекеттері | уақыты | Қар.қат | Оқыту ресурстары |
| Кіріспе |  «Жаңа сөз үйренейік» айдарында мұғалім оқушылардың назарын жаңа сөздерге аударады.Мұғалім оқушылар сөздік қорындағы сөздердің мағыналарын жете білген жағдайда ғана оны дұрыс қолдана алатынын ескереді. Үйренген сөздерін қолдануға мүмкіндік жасайды, яғни әрбір оқушы сөйлегенде, сөйлем құрағанда, мүмкіндігінше, жаңа сөздерді көбірек қолдануға дағдыландырады, жаңа сөздерді күнделікті өмірде қолдана білуге үйретеді. Сонымен қатар жаңа сөздің оқушы есінде сақталуын қамтамасыз етеді. Оқушылар жаңа сөздерді «Сәйкестендіру» әдісі арқылы меңгереді. Жаңа сөздерді суреттермен сәйкестендіреді.Суреттер нөмірленіп беріледі. Оқушылар жаңа сөздердің қасына нөмірлерін көрсетеді. Жаңа сөздердің дұрыс айтылуын есте сақтау үшін сөздерді бірнеше рет қайталайды.  | 2 мин | Мұғ-Сынып | Жаңа сөздер жазылған флипчарт, суреттер, түрлі түсті маркерлер |
| Негізгі бөлім | «Жаттық» айдарындағы тапсырмада оқушылар берілген сөздермен сөз тіркестерін құрастырады. Оқушылар «дұрыс /бұрыс» әдісін пайдаланады. Бұл әдіс арқылы оқушылар дұрыс пен бұрысты ажырата біледі, логикалық ойлауы қалыптасады, оқушыларға дұрыс және бұрыс құрастырылған бірнеше сөз тіркестері беріледі.

|  |  |  |
| --- | --- | --- |
|  сөйлемдер | дұрыс  | бұрыс |
| Мейрамхананың іші салқын. |  |  |
| Алды көлік тұрағының кең. |  |  |
| Спорт сарайының артында мектеп тұр. |  |  |
| Таза емес айналасы алаңның. |  |  |
| Қонақүйдің жанында адамдар жүр. |  |  |
| Сауда үйійің алдында машина тұр. |  |  |

Мұғалім оқушыларды «Жарайсың!», «Өте жақсы», «Жақсы», «Тамаша» сияқты мадақтау сөздерімен мадақтайды. | 5 мин | Жеке жұмыс | Дұрыс/бұрыскестесі сызылғанпарақшалар |
| «Ойлан» айдарындағы тапсырманы орындауда құраған сөйлемдердің ішінен «кімнің?», «ненің?» сұрақтарына жауап беретін сөздерді тап. *Үлгі:***Мейрамхананың**іші өте кең. Осы тапсырманы орындау арқылы оқушылар «кімнің?/ненің?» сұрағына жауап беретін сөздерді ажырата алады. Тапсырма топпен орындалады. Оқушылар бір-бірін бағалайды. | 5 мин | Мұғалім - сынып | оқулық |
| «Есте сақта!» тапсырмасын орындауда мұғалім ілік септігінің «Кімнің? Ненің?» жалғауларын қолданыстық тұрғыдан меңгертеді. «Кімнің?» сұрағы адамға қатысты атауларға, Ненің? сұрағы басқа заттарға қойылады. Мысалы: Айгүл**дің**, Асқар**дың**, Саша**ның**, Ира**ның** ал заттарға аялдама**ның**, жол**дың**, мейрамхана**ның**, қонақүй**дің**, көлік**тің.**Тақтадағы флипчартқа оқушылар екі бағанға сөздерді жылдам орналастырып шығады.

|  |  |
| --- | --- |
| Кімнің? | Ненің? |
|  |  |

 | 3 мин | Мұғалім-сынып | Сөздер жазылған түрлі түсті қима қағаздар |
|  | «Жаттығайық» тапсырмасы көп нүктенің орнына тиісті қосымшаны қойып жазу.Бұл тапсырманы орындау арқылы оқушылардың ілік септігі туралы білімдері бекиді. Оқушылар сөздерге қосымшаларды дұрыс жалғау арқылы ілік септігінің жалғауларын үйренеді.Тапсырма жеке жазбаша орындалады. Мұғалім оқушыларды тақтаға шақырады. Тапсырманы тақтаға жазады. Тапсырманы орындамас бұрын мұғалім оқушылардың назарын ережеге аударады. Осы сөздерге ілік септігінің жалғауы жалғанғанда сөздердің қалай өзгеретінін түсіндіреді. **Назар аудар!**Мен-меніңСен-сеніңОл-оның А нұсқасында оқушылар «Ненің?» деген сұраққа жауап беретін сөздерге қосымша жалғайды. Ә нұсқасын орындауда «Кімнің?» деген сұраққа жауап беретін сөздерге қосымша жалғайды. Оқушылар бір-бірін «Басбармақ» әдісі бойынша бағалайды.  |  | Топтық жұмыс | оқулық |
|  | «Анықта» айдарындағы тапсырмада оқушыларға оқулықта қаланың картасы ұсынылады. Оқушылардың назары кітаптағы суретке аударылады. Оқушылар осы картаға қарап, ненің қайда орналасқанын айтады. Берілген сөйлемдердің дұрыстығын тексереді. Бұл тапсырманы орындауда оқушылардың қызығушылығы артады, логикалық ойлауы дамиды, көру арқылы есте сақтау қабілеті дамиды. Оқушылар мұғалімнің көмегімен сурет бойынша қай сөйлемнің сәйкес екендігін табады. Сондай-ақ оқушылардың осы тапсырманы орындау арқылы көмекші есімдер мен ілік септігінің жалғаулары туралы түсініктері кеңиді. |  | Топтық жұмыс | ОқулықҚаланың картасы |
| Қор. бөлім | Бүгінгі сабақты қорыту мақсатында оқушыларға шашыраңқы түрде ілік септігінң жалғаулары беріледі. 1.Оқушылар берілген сөздерді тиісті жалғаумен сәйкестендіреді.

|  |  |
| --- | --- |
| мейрамханакөлік тұрағысуретаялдамасарайсауда орталығыалаңмектепкүн | -дың-дің-тің-ның-нің-тың |

2.Мұғалім оқушыларға бүгінгі тақырып бойынша жетелеу сұрақтарын қояды:1.Қала қандай?2.Қалада нелер бар?Тапсырма ауызша орындалады. Оқушылар бүгінгі сабақтан білген білімдерін қорытып, қалада нелер бар екенін айтып шығады.Саралау тапсырмасы. Білім деңгейі жоғары оқушыларға «Венн диаграмасы» ұсынылады. Оқушылар қала мен ауылды салыстырады және екеуіне ортақ нәрселерді де жазып шығады. Тапсырма топта орындалады. Қала мен ауылды барынша жақсы салыстыра білген оқушылар «Шапалақ» әдісімен бағаланады. **Рефлексия**Мұғалім оқушыларға сұрақ қояды: бүгінгі сабақта Не оңай болды? Не қиын болды?  | 3 мин | Сынып-мұғалім | Сөздер мен жалғаулар көрсетілген флипчарт«Венн диаграммасы», қала мен ауылдың суреттері |
| **Оқушылардың тақырыпты қаншалықты меңгергенін тексеру** Мұғалімдер оқушылардың тақырыпты қаншалықты меңгергендерін міндетті түрде тексеруі керек. Сабақтың өн бойында қалыптастырушы бағалау элементтері көрініс табуы тиіс. Мұғалімнің оқушыларды бағалауы (мадақтау сөздерін қолдануы), оқушылардың өздерін және бір-бірін бағалаулары болуы керек. Сабақ барысында оқушы үшін, жұмысын жандандыру мақсатында кері байланыс жүргізудің маңызы зор.  |
| Бағалау критерийлері * Тақырып бойынша жаңа сөздерді меңгереді.
* Қала туралы түсінік қалыптасады.
* Ілік септігі жалғауларын қолданыстық тұрғыдан меңгереді.
 | Пәнаралық байланыстар |
| Рефлексия |
| Сабақ мақсаттары/оқу мақсаттары қол жетімді болды ма?  |  |
| Бүгін оқушылар нені үйренді?  |  |
| Оқыту ортасы қандай болды?  |  |
| Мен өз уақытымды ұтымды пайдалана алдым ба? |  |
| Мен жоспарыма қандай өзгерістер енгіздім және неліктен? |  |
| Қорытынды бағалау. Ең жақсы өткен екі дүние не?Қандай екі дүние сабақтың одан да жақсы өтуіне ықпалын тигізуші еді? Осы сабақтың барысында менің келесі сабағыма қажет болуы мүмкін мәліметтер немесе сыныптағы жекелеген оқушылар туралы қандай ақпаратты алдым? |